cyanic-selkie/wikianc huggingface dataset:
Sekolah Menengah Kebangsaan Kabogan II
Sejarah
Penempatan tersebut diikuti pula oleh kumpulan yang kedua terdiri daripada Guru-guru Sandaran Tidak Terlatih iaitu; Encik Mohd. Amin Mem, Encik Abd. Harun Madjaraha dan Encik Abd. Rashid Surubaya. Penempatan seterusnya terdiri daripada tiga orang guru dari Semenanjung Malaysia, lulusan Diploma Pendidikan (KPLD) iaitu; Encik Azlan Abdullah, Puan Roselia Maddan, Puan Noor Rafidah Kasdimin
Ini diikuti dengan pengubahsuaian penempatan enam orang guru dari Sekolah Menengah Kebangsaan Bugaya. Mereka terdiri daripada Encik Mohd. Jakarah Imam Asmad, Encik Ahmad Raud Juppakal, Encik Abdul Rasul Hj. Hussein, Encik Abdullah Osman, Encik Mohd. Sattah Abd. Rashid dan Puan Hajjah Hazizah Salam.
Penghantaran kakitangan untuk SMK Kabogan II dalam tahun 1999 berakhir dengan penempatan seorang Pembantu Am, seorang Guru Sandaran Tidak Terlatih (Agama), seorang Guru Siswazah dari Semenenjung Malaysia dan seorang Guru Pendidikan Khas yang bertukar dari Kota Kinabalu. Mereka ialah Encik Jamiruddin Jaddal, Ustazah Sharifah Hashimah Mohd. Ali, Cik Salina Noh dan Puan Sitti Maryam Maming.
Pelajar-pelajar yang ditempatkan di sekolah ini adalah merupakan para pelajar yang diambil dari Sekolah Menengah Kebangsan Tagasan seramai 191 orang. Perpindahan para pelajar dari sekolah berkenaan ke SMK Kabogan II adalah didorong oleh faktor lebihan pelajar yang agak besar di sekolah berkenaan selain faktor lokasi SMK Kabogan II yang berhampiran dengan SMK Tagasan. Pada ketika itu SMK Kabogan II masih lagi menumpang di Sekolah Kebangsaan Tagasan.
Pelajar-pelajar yang ditempatkan di sekolah ini adalah merupakan para pelajar yang diambil dari Sekolah Menengah Kebangsan Tagasan seramai 191 orang. Perpindahan para pelajar dari sekolah berkenaan adalah didorong oleh faktor lebihan pelajar yang agak besar di sekolah berkenaan selain faktor lokasi SMK Kabogan II yang terletak tidak jauh dari SMK Tagasan.
Pada awal tahun 2001 SMK Kabogan II telah berpindah ke lokasi baru iaitu menumpang di SK Bubul 2 di Jalan Bubul Lama yang jaraknya kira-kira 3 KM dari Pekan Semporna. Kini, setelah lebih 10 tahun ditubuhkan, SMK Kabogan II mengorak langkah untuk membangun dan maju dari pelbagai aspek, malah semua warga SMKK2 bertekad untuk menjulang nama Sekolah Menengah Kebangsaan Kabogan II setaraf dengan sekolah berstatus cemerlang yang lain.
Sərkar, Samukh
Sərkar merupakan sebuah kampung yang terletak di daerah Samukh, Azerbaijan.
Talun, Sumedang Utara
Talun merupakan sebuah desa yang terletak dalam (daerah) kecamatan Sumedang Utara, Kabupaten Sumedang, Provinsi Jawa Barat, Indonesia.
Taman Krubong Perdana
Krubong turut memiliki tpak pelupusan sampah Krubong seluas 22.6 hektar yang mula beroperasi sejak tahun 1996 dan sehingga kini menerima 900 tan sampah setiap hari. http://www.utusan.com.my/utusan/arkib.asp?y=2008&dt=0513&pub=utusan_malaysia&sec=dalam_negeri&pg=dn_13.htm&arc=hive
Talun, Sumedang Utara
Poskod
Poskod yang digunakan di Talun adalah 45321. Terdapat buah desa di dalam daerah kecamatan Sumedang Utara.
Sekolah Jenis Kebangsaan (T) Ladang Braunston
Sekolah Jenis Kebangsaan (T) Ldg Braunston atau nama ringkasnya SJK (T) Ldg Braunston, merupakan sebuah Sekolah Jenis Kebangsaan yang terletak di Ladang Braunston.
Pada 2009, Sekolah Jenis Kebangsaan (T) Ldg Braunston memiliki 14 pelajar lelaki dan 26 pelajar perempuan, menjadikan jumlah keseluruhan murid seramai 40 orang. Ia mempunyai seramai 10 orang guru.2009
Senarai episod Kamen Rider Double
Episod Kamen Rider Double mempunyai dua tajuk bagi setiap episod: tajuk babak cerita serta tajuk kecil yang berkaitan secara terus dengan jalan cerita episod berkenaan. Huruf Rumi di dalam babak cerita mempunyai dua makna: nama Kamen Rider, Dopant, atau watak utama yang ditampilkan dalam babak cerita serta perkataan lain yang menandakan tema babak cerita. Siri tersebut mengikuti genre fiksyen penyiasatan "hardboiled", namun unsur komedi yang diterapkan di dalamnya menjadikannya lebih "separuh masak" (half-boiled), sebagaimana watak utama siri ini.
Episod
{| class="wikitable" width="98%" ! width="4%" | # !! Tajuk !! Dua makna (dalam Bahasa Inggeris) !! Tarikh siaran
Air Batu, Renah Pembarap
Air Batu merupakan sebuah desa yang terletak dalam (daerah) kecamatan Renah Pembarap, Kabupaten Merangin, Provinsi Jambi, Indonesia.
Poskod
Poskod yang digunakan di Air Batu adalah 37361. Terdapat 8 buah desa di dalam daerah kecamatan Renah Pembarap.
Matang Mee, Matang Kuli, Aceh Utara
Matang Mee merupakan sebuah gampong yang terletak di kecamatan Matang Kuli, Kabupaten Aceh Utara, provinsi Aceh, Indonesia.
Petrovice (Daerah Rakovník)
Petrovice merupakan sebuah kampung dan kawasan perbandaran yang terletak di wilayah Rakovník, wilayah Bohemia Tengah, Republik Czech.
Lingua franca
Lingua franca (dari bahasa Itali, bererti bahasa Frank) atau bahasa perantara merupakan bahasa perantaraan yang digunakan secara sistematik untuk tujuan perhubungan antara orang-orang yang tidak sama bahasa ibundanya, khususnya bahasa ketiga yang berbeza dari bahasa ibunda dua belah pihak. Lingua franca ditakrifkan berdasarkan fungsi, tanpa mengambil kira sejarah atau struktur bahasa itu: walaupun ada bahasa campuran (pijin dan kreol) yang berperanan sebagai lingua franca, namun kebanyakan lingua franca bukan bahasa campuran. Istilah lingua franca juga memaksudkan bahasa yang dikhususkan dalam bidang tertentu, seperti bahasa Inggeris untuk kajian sains.
Bahasa Arab
Bahasa Arab, bahasa ibunda bangsa Arab yang berasal dari Semenanjung Arab, menjadi "lingua franca" Empayar Islam (Empayar Arab) (733 - 1492 M), yang pernah meluas dari timur di sempadan China dan India Utara melalui Asia Tengah, Parsi, Asia Minor, Timur Tengah, Afrika Utara hingga ke Sepanyol dan Portugal di barat.
Bahasa Arab juga dikuasai oleh penduduk yang tinggal bersempadan dengan wilayah Empayar Islam. Pada Zaman Kegemilangan Islam, bahasa Arab menjadi bahasa perantaraan sains dan hubungan antarabangsa (sekitar 1200 M), kerana lebih banyak buku dikarang dalam bahasa Arab berbanding bahasa-bahasa lain ketika itu. Bahasa Arab turut mempengaruhi bahasa-bahasa di Afrika sub-Sahara bahasa Swahili serta banyak sekali meminjamkan perkataan kepada bahasa Parsi, Turki, Urdu, Sepanyol dan Portugis, iaitu negeri-nwgeri yang dikuasainya selama 700 tahun (rujuk Al-Andalus).
Tulisan Arab diterima pakai oleh pelbagai bahasa lain seperti Parsi dan Urdu hingga kini, serta Swahili dan bahasa Turki yang kini sudah beralih ke tulisan rumi. Bahasa Arab menjadi lingua franca kawasan-kawasan tersebut bukan semata-mata atas tujuan perdagangan atau hubungan antarabangsa, bahkan juga dipengaruhi keagamaan kerana bahasa Arab merupakan bahasa kitab suci Islam, iaitu al-Qur’an, maka ramailah umat Islam di tempat-tempat berkenaan. Bahasa Arab masih berperanan sebagai lingua franca untuk 22 buah negara (24 jika termasuk sekali wilayah Palestin dan Sahara Barat) di Timur Tengah dan Afrika Utara. Biarpun banyak berlakunya peralihan dari abjad Arab ke Rumi selama ini, namun tulisan Arab tetap menjadi sistem abjad kedua terlaris di dunia, mengekori abjad rumi. Abjad Arab masih/pernah digunakan untuk menulis bahasa-bahasa Bosnia, Hausa, Kashmir, Kazak, Kurdi, Kyrghyz, Melayu, Morisco, Pashto, Parsi, Punjabi, Sindhi, Tatar, Turki, Urdu, dan Uyghur.
Siyavashabad-e Gerdu
Siyavashabad-e Gerdu merupakan sebuah kawasan yang terletak di Iran.
Lingua franca
Bahasa Arab
Menurut sumber Encarta yang menggolongkan bahasa Cina sebagai satu bahasa tunggal, bahasa Arab dilihatkan sebagai bahasa kedua terbesar di kalangan penutur kali pertama. Bahasa Arab juga mencapai darjat sebagai salah satu dari enam bahasa rasmi Pertubuhan Bangsa-bangsa Bersatu.
Bahasa Cina
280px|thumb|Sepucuk warkah bertarikh 1266 yang bertulisan [[bahasa Cina klasik, diutuskan oleh Kublai Khan dari Empayar Mongol kepada Raja Jepun. Kini disimpan di Todai-ji, Nara, Jepun.]]
Bahasa Cina Klasik pernah berperanan sebagai lingua franca dan bahasa diplomasi bertulis di rantau Asia Timur, yang digunakan oleh tanah besar China, Mongolia, Taiwan, Korea, Jepun, Kepulauan Ryukyu, dan Vietnam untuk tujuan perhubungan antarabangsa. Pada awal abad ke-20 di negara China, bahasa Cina klasik diganti oleh Bahasa Cina moden bertulis. Di kalangan masyarakat berbahasa Cina masa kini, Bahasa Mandarin Baku berfungsi sebagai bahasa pertuturan bersama untuk perbualan antara penutur loghat Cina berbeza-beza yang tidak boleh saling difahami, apatah lagi antara bangsa Cina Han dan etnik lain di China. Tulisan Cina juga digunakan sebagai kaedah berkomunikasi antara negara-negara yang menulis dalam tulisan tersebut. Namun demikian, sesetengah kawasan tertentu di China juga menggunakan lingua franca tersendiri, contohnya Bahasa Kantonis di wilayah Guangdong, Hong Kong, Macau, di samping juga sesetengah penduduk berketurunan Cina di Singapura dan Malaysia.
Bahasa Hindi-Urdu
Bahasa Hindustan atau Hindi-Urdu ditutur secara meluas di India dan Pakistan. Bahasa ini merangkumi dua laras bahasa baku yang berbentuk bahasa rasmi iaitu Hindi dan Urdu, dan juga beberapa loghat daerah. Bahasa Hindi ialah salah sebuah bahasa rasmi India, manakala bahasa Urdu merupakan bahasa rasmi dan lingua franca Pakistan. Bahasa Urdu juga sebuah bahasa rasmi di India. Bahasa Hindi dan Urdu banyak persamaan dari segi kosa kata dan sebutan, maka perbezaannya tidaklah ketara sangat. Bahasa Urdu ditulis dalam abjad Urdu yang berasaskan abjad Arab-Farsi, sementara bahasa Hindi ditulis dalam abjad Devanagari.
Bahasa Melayu
Pada abad ke-14, ketika zaman Kesultanan Melayu Melaka, bahasa Melayu dijadikan lingua franca di Kepulauan Melayu, tidak kira dituturkan oleh penduduk tempatan mahupun saudagar dan seniman yang mengunjungi Melaka melalui Selat Melaka.
Seorang sarjana Belanda, Francois Valentijn, menyifatkan bahasa Melayu pada abad ke-16 telah menyamai taraf dan peranan bahasa Latin dan bahasa Perancis di benua Eropah dan menjadi bahasa perhubungan antarabangsa.
Kini, bahasa Melayu banyak digunakan di Malaysia (secara rasminya Bahasa Malaysia) dan Brunei, dan juga serba sedikit di Singapura. Salah satu dari empat bahasa rasmi Singapura, iaitu bahasa Melayu Baba pernah menjadi lingua franca di republik tersebut sebelum diatasi oleh bahasa Inggeris sebagai bahasa perantaraan. Walaupun begitu, bahasa Melayu Baba masih dikekalkan oleh generasi lama.
Sementara itu, bahasa Indonesia yang dilaraskan dari bahasa Melayu, dijadikan lingua franca di seluruh negara Indonesia dan Timor Leste. Walaupun beratus-ratus bahasa yang dituturkan di Indonesia, namun bahasa Indonesia selaku bahasa rasmi republik ini merupakan bahasa perantaraannya.
Bahasa Inggeris
Bahasa Inggeris merupakan lingua franca perniagaan antarabangsa, sains, teknologi dan penerbangan masa kini, serta juga menggantikan bahasa Perancis selaku lingua franca hubungan antarabangsa sejak Perang Dunia II. Kebangkitan bahasa Inggeris dalam bidang perhubungan antarabangsa bermula pada tahun 1919, selepas Perang Dunia I, apabila Persetiaan Versailles ditulis dalam bahasa Inggeris dan juga bahasa Perancis, iaitu bahasa dominan dalam hubungan antarabangsa ketika itu. Perluasan penggunaan bahasa Inggeris dimangkinkan lagi dengan peranan terpenting yang dimainkan oleh bangsa-bangsa berbahasa Inggeris, iaitu Amerika Syarikat dan Negara-negara Komanwel berikutan Perang Dunia II, terutamanya dalam penubuhan Pertubuhan Bangsa-bangsa Bersatu (PBB), diikuti perkembangan Internet. Bahasa Inggeris merupakan salah satu dari enam bahasa rasmi PBB, dengan bahasa Perancis bersama-sama menjadi bahasa urusan; bahasa rasmi lain ialah bahasa Arab, Cina, Rusia dan Sepanyol.
Bahasa Inggeris adalah bahasa dominan di United Kingdom, dan maka itulah sebagai kesan tinggalan pengaruh penjajahan UK, bahasa Inggeris menjadi lingua franca di Ireland, bekas jajahan Empayar British (termasuk Afrika Selatan, Amerika Syarikat, Australia, Bahamas, Barbados, Belize, India, Kanada, Malaysia, New Zealand, Nigeria, Pakistan, Singapura, Sri Lanka, and Vanuatu), wilayah British masa kini (seperti Bermuda, Kepulauan Falkland, dan Saint Helena), bekas wilayah British (seperti Hong Kong), wilayah A.S. (seperti Guam, Kepulauan Mariana Utara, Puerto Rico), Kepulauan Virgin (British dan Amerika), dan Filipina. Di kebanyakan negara-negara tersebut, penggunaan bahasa Inggeris dilihat sebagai cara mengelakkan kesulitan politik yang timbul dari menjulang mana-mana bahasa pribumi sebagai lingua franca.
Situasi terkini penggunaan bahasa Inggeris di luar lingkungan negara-negara berbahasa Inggeris timbul dari beberapa punca. Pada separuh akhir abad ke-20, peluasan bahasa Inggeris adalah kesan kekuasaan tentera, ekonomi dan kebudayaan Amerika Syarikat. Oleh yang demikian, penggunaan bahasa Inggeris di merata dunia adalah kesan jangkauan Empayar British, tetapi penetapan bahasa Inggeris sebagai lingua franca antarabangsa selepas Perang Dunia II banyak berpunca dari peluasan bahasa ini melalui peluasan kebudayaan dan teknologi dari Amerika Syarikat serta penekanan di institusi-institusi antarabangsa; contohnya, urutan kerusi dan panggilan nama di sesi PBB dan cabang-cabangnya mengikut susunan abjad Inggeris; padahal terdapat enam bahasa rasmi PBB, cuma dua bahasa (iaitu Inggeris dan Perancis) adalah bahasa urusan.
Bahasa Inggeris juga dianggap oleh sesetengah pihak sebagai lingua franca tidak rasmi sedunia, hasil kekuasaan ekonomi, kebudayaan dan geopolitik dari kebanyakan negara Barat maju dalam institusi kewangan dan perniagaan sedunia. Taraf de facto yang dinikmati bahasa Inggeris sebagai lingua franca negara-negara tersebut melimpahkan pengaruh ke serata dunia. Baahsa Inggeris juga menguasai perhubungan bidang sains dan teknologi, dan semua jurnal sains utama di dunia diterbitkan dalam bahasa Inggeris. Bahasa Inggeris juga dijadikan lingua franca dalam komunikasi kawalan trafik udara.
Pengiktirafan bersejarah terhadap kekuasaan bahasa Inggeris di Eropah timbul pada tahun 1995 ketika, bahasa Inggeris menyertai bahasa Perancis dan Jerman sebagai salah satu bahasa urusan di Suruhanjaya Eropah yang ketika itu baru disertai Austria, Finland dan Sweden. Ramai penduduk Eropah di luar lingkungan Kesatuan Eropah (EU) turut menerima bahasa Inggeris sebagai lingua franca masa kini. Tradisi lama pembelajaran bahasa Inggeris sebagai bahasa kedua menghasilkan peluasannya sebagai lingua franca di Belanda dan Denmark, dan juga serba sedikit di Sweden dan Norway. Contonya, jika seorang Denmark yang mengunjungi Belanda berbual dengan seorang Belanda (atau sebaliknya, orang Belanda melawat Denmark,) maka hampir sudah pasti bahasa Inggeris yang digunakan.
Bahasa Jerman
Bahasa Jerman berperanan sebagai lingua franca di kebanyakan kawasan Eropah selama berabad-abad lamanya, khususnya pada zaman Empayar Rom Suci. Bahasa Jerman selaku salah satu bahasa rasmi Empayar Austria-Hungary, masih kekal sebagai bahasa kedua yang penting di kebanyakan kawasan Eropah Timur walaupun selepas bubarnya empayar tersebut dalam Perang Dunia I.
Ketika pembinaan Snowy Mountains Scheme dijalankan di Australia, bahasa Jerman berfungsi sebagai lingua franca bagi para buruh dari Eropah tengah dan timur. Pada akhir abad ke-19 dan awal abad ke-20, bahasa Jerman wajib dikuasai ahli-ahli sains. Sungguhpun mengalami sentimen anti-Jerman selepas Perang Dunia II, namun bahasa Jerman masih dituturkan secara meluas di kalangan ahli-ahli komuniti sains.
Bahasa Perancis
Bahasa Perancis dijadikan bahasa diplomasi di Eropah semenjak abad ke-17 hingga akhirnya digantikan oleh bahasa Inggeris, namun masih menjadi bahasa urusan sebilangan institusi antarabangsa serta masih diterakan dalam pelbagai dokumen tak kira pasport mahupun surat mel udara. Selama bertahun-tahun lamanya, bahasa Perancis dan Jerman merupakan dua sahaja bahasa urusan rasmi Komuniti Ekonomi Eropah sehingga dianggotai oleh UK, Republik Ireland dan Denmark pada tahun 1973. Bahasa Perancis juga dijadikan lingua franca kesusasteraan Eropah pada abad ke-18.
Bahasa Perancis juga pernah menjadi bahasa yang digunakan di kalangan golongan berpendidikan di seluruh Timur Tengah dan Afrika Utara, terutamanya kota Kaherah, dari sekitar awal abad ke-20 hingga Perang Dunia II, dan khususnya di kawasan jajahan Perancis di Maghreb. Bahasa Perancis masih agak penting di negara Algeria dan ibu kotanya Algiers. Sehingga tercetusnya perang saudara di Lubnan, bahasa Perancis dijadikan bahasa perantara golongan atasan beragama Kristian di negara itu. Bahasa Perancis kekal sebagai lingua franca di negara-negara Afrika Barar dan Tengah (di mana ada tarafnya sebagai bahasa rasmi), sebagai kesan peninggalan penjajahan Perancis dan Belgium. Negara-negara Afrika ini bersama beberapa negara lain di seluruh dunia, menganggotai la Francophonie (persatuan negara berbahasa Perancis). Bahasa Perancis dijadikan bahasa rasmi tunggal Kesatuan Pos Sejagat, sementara pada tahun 1994 barulah bahasa Inggeris disertakan sebagai bahasa urusan.
Bahasa Portugis
Bahasa Portugis kekal sebagai lingua franca di Afrika (PALOP), Brazil, dan Timor Leste. Bahasa Portugis juga digunakan setakat tertentu di Macau kerana menikmati pengiktirafan sebagai bahasa rasmi di samping bahasa Cina.
Bahasa Rusia
Bahasa Rusia difahami ramai di kawasan-kawasan Eropah Tengah dan Timur serta Asia Utara dan Tengah yang pernah menganggotai Kesatuan Soviet atau blok Soviet, dan maka itu kekal sebagai lingua franca Komanwel Negara-Negara Merdeka. Penghijrahan rakyat dari bekas Kesatuan Soviet melariskan bahasa Rusia di Israel dan Jerman. Bahasa Rusia juga merupakan salah satu dari enam bahasa rasmi PBB.
Bahasa Sepanyol
Melalui perluasan Empayar Sepanyol, bahasa Sepanyol bermegah di benua Amerika serta beberapa kawasan di Afrika dan Asia. Bahasa Sepanyol dijadikan lingua franca di seluruh bekas jajahan bahasa Sepanyol, terutamanya di Amerika Tengah dan Amerika Selatan.
Bahasa Yunani dan Latin
Ketika zaman tamadun Keyunanian dan Empayar Rom, bahasa Yunani Koine dan Latin masing-masing dijadikan lingua franca. Pada Zaman Pertengahan, bahasa Yunani menjadi lingua franca di sesetengah kawasan Eropah, Timur Tengah dan Afrika Utara yang dikuasai Empayar Byzantine, sementara bahasa Latin pula berleluasa di kawasan lain di Eropah. Ketika Gereja Katolik Rom meluaskan pengaruhnya, bahasa Latin dijadikan asasnya. Ketika berlangsungnya Majlis Vatican Kedua, sungguhpun perantaraan Katolik beralih ke bahasa tempatan, namun bahasa Latin kekal sebagai bahasa rasmi Kota Vatican.
Afrika Selatan
Bahasa Afrikaans menjadi bahasa pertama berjuta-juta penduduk Afrika Selatan tanpa mengira warna kulit, di samping menjadi bahasa kedua ramai lagi. Pada zaman apartheid, kerajaan hendak menjadikan bahasa Afrikaans sebagai lingua franca Afrika Selatan dan Afrika Barat Daya yang pernah dikuasainya (kini Namibia). Sungguhpun demikian, sejak berakhirnya apartheid dalam sebuah negara yang memiliki 11 bahasa rasmi, bahasa Inggeris diterima ramai sebagai lingua franca baru untuk mengelakkan apa-apa masalah politik atau perkauman, apatah lagi banyak menggantikan nama-nama syarikat Afrikaans seperti South African Airways. Namun demikian, ramai lagi yang masih bertutur dalam bahasa Afrikaans, khususnya oleh golongan berusia dalam perbualan seharian, namun bahasa Inggeris semakin popular di kalangan golongan muda, sehingga bahasa Afrikaans sendiri berevolusi dengan menyerap pengaruh bahasa Inggeris dalam kosa kata dan ejaan.
Namibia
Namibia berbeza dari Afrika Selatan yang mana selepas berakhirnya apartheid, bilangan penutur bahasa Inggeris kecil sekali, maka bahasa Afrikaans kekal sebagai lingua franca. Biarpun begitu, bahasa Inggeris kekal sebagai satu-satunya bahasa rasmi Namibia. Oleh itu, kerajaan Namibia berazam untuk meluaskan bahasa Inggeris ke seluruh negara.
Fetih 1453
Filem Fetih 1453 atau juga dikenali sebagai Conquest 1453 (bahasa Melayu harafiah Penaklukan 1453 ) merupakan sebuah filem berbahasa Inggeris yang mula ditayangkan pada tahun 2012.
Pelakon
Filem Fetih 1453 ini turut disertai oleh beberapa orang pelakon terkenal, antaranya adalah Devrim Evin, Ibrahim Celikkol, Dilek Serbest.
Ringkasan
Selepas kemangkatan bapanya Murat II, Mehmet II menaiki takhta kerajaan Ottoman. Selepas mengatasi musuh dalaman dan luarannya, dia memutuskan untuk menyempurnakan apa yang ditakdirkan iaitu menakluki Konstantinople.
Lingua franca
Bahasa Hausa
Bahasa Hausa dituturkan secara meluas di negara Nigeria dan Niger, serta diiktiraf oleh negara-negara jirannya seperti Ghana, Benin, dan Cameroon. Sebabnya adalah bangsa Hausa dalam sejarah pernah menjadi pedagang yang mengangkut barang dagangan (kapas, kulit, hamba, tanaman dsb.) secara berkafilah di seluruh rantau Afrika Barat, dari Delta Niger ke pesisiran Atlantik. Kaum Hausa juga mencapai negeri-negeri Afrika Utara melalui laluan Trans-Sahara. Oleh itu, bahasa Hausa berperanan sebagai perantara perdagangan di kota Timbuktu di negara Mali, serta Agadez, Ghat dan Fez di Afrika Utara.
Baahsa Swahili
Bahasa Swahili digunakan sebagai lingua franca di seluruh Afrika Timur, walaupun merupakan bahasa ibunda sebuah kelompok etnik kecil di pesisiran Afrika Timur dan pulau-pulau berhampiran di Lautan Hindi. Seawal-awal akhir abad ke-18, bahasa Swahili digunakan di sepanjang laluan perdagangan yang mencapai sejauh Tasik Tanganyika dan wilayah yang kini diduduki Republik Demokratik Congo di barat. Bahasa Swahili menonjol pada zaman penjajahan, lantas menjadi bahasa Afrika yang terutama di Tanzania dan Kenya. Ramai di kalangan kelompok etnik bukan Swahili masa kini lebih kerap bertutur dalam bahasa Swahili berbanding bahasa ibunda sendiri, lebih-lebih lagi membesarkan anak-anak mereka dengan bahasa Swahili sebagai bahasa pertama, maka timbullah kemungkinan bahasa-bahasa Afrika Timur yang lebih kecil akan terus pudar dan memberi laluan kepada bahasa Swahili dari lingua franca menjadi bahasa pertama.
Vesterfjell
Vesterfjell merupakan sebuah kampung yang terletak di dalam negara Norway.
Rujukan
Vesterfjell
Mixtape (EP Stray Kids)
Mixtape ialah album mini (EP) prapenampilan sulung bagi kumpulan muzik lelaki Stray Kids. Ia dilancarkan oleh JYP Entertainment dan diedarkan oleh Genie Music pada 8 Oktober 2018. EP ini terdiri daripada tujuh buah lagu, di mana kesemua lagu tersebut pernah dipersembahkan di rancangan realiti mereka dengan nama yang sama.
Senarai runut
※ Lagu yang digelapkan merupakan runut utama bagi album itu.
Kampung Telok Keluang
Kampung Telok Keluang merupakan sebuah kampung yang terletak di Jitra, dalam negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara.
Poskod
Poskod yang digunakan di Kampung Telok Keluang, Jitra, Kedah adalah 06000.
Sindumin (kawasan negeri)
Sindumin ialah kawasan negeri dalam di negeri Sabah, Malaysia, yang diwakili oleh Dewan Undangan Negeri Sabah. Ia terletak di bawah parlimen Sipitang. Kod bagi kawasan pilihan raya negeri ini ialah N35. Kawasan ini dimandatkan mengembalikan seorang ahli kepada Dewan Undangan di bawah sistem undi pemenang undi terbanyak. ADUN Sindumin yang terkini ialah Yusof Yacob daripada Parti Gagasan Rakyat Sabah (GAGASAN), salah satu dari parti komponen Gabungan Rakyat Sabah (GRS).
Inning am Ammersee
Inning am Ammersee merupakan sebuah daerah terletak di munisipaliti Starnberg, Bavaria, Jerman.
Gerald dari Wales
Gerald dari Wales (k. 1146 – k. 1223), juga dikenali sebagai Gerallt Gymro dalam bahasa Wales atau Giraldus Cambrensis dalam Bahasa Latin, archdeacon dari Brecon, adalah seorang paderi zaman pertengahan.
Daerah Borodulikha
Daerah Borodulikha merupakan sebuah daerah yang terletak di Wilayah Kazakhstan Timur, Kazakhstan.
Sekolah Jenis Kebangsaan (T) Ladang Bukit Cheraka
Pada 2009, Sekolah Jenis Kebangsaan (T) Ldg Bukit Cheraka memiliki 106 pelajar lelaki dan 93 pelajar perempuan, menjadikan jumlah keseluruhan murid seramai 199 orang. Ia mempunyai seramai 15 orang guru.2009
L'Hôpital-Saint-Blaise
merupakan sebuah komun di jabatan Pyrénées-Atlantiques di barat-daya Perancis.
Hosta, Pyrénées-Atlantiques
Hosta merupakan sebuah komun di jabatan Pyrénées-Atlantiques di barat-daya Perancis.
Seyidlər, Samukh
Seyidlər merupakan sebuah kampung yang terletak di daerah Samukh, Azerbaijan.
Gezir
Gezir merupakan sebuah kawasan yang terletak di Iran.
Hours, Pyrénées-Atlantiques
Hours merupakan sebuah komun di jabatan Pyrénées-Atlantiques di barat-daya Perancis.
Sekolah Menengah Kebangsaan Datuk Haji Panglima Jakarullah
Sekolah Menengah Kebangsaan Abdullah II atau nama ringkasnya SMK Abdullah II, merupakan sebuah Sekolah menengah kebangsaan yang terletak di W.D.T 70.
Pada 2009, Sekolah Menengah Kebangsaan Abdullah II memiliki 756 pelajar lelaki dan 642 pelajar perempuan, menjadikan jumlah keseluruhan murid seramai 1398 orang. Ia mempunyai seramai 72 orang guru.2009
Sejarah
Sekolah Menengah Kebangsaan Abdullah II mula dibina pada tahun 2002 atas inisiatif Pejabat Pelajaran Daerah (waktu itu dikenali sebagai Pejabat Pendidikan Daerah) Semporna. Lokasi SMK Abdullah II terletak di sebuah kawasan lembah di Kampung Bukit Lalang. Tapak asal sekolah ini dahulunya merupakan kebun kelapa yang dimiliki oleh tig atuan tanah. Keluasan sekolah ini ialah 35 ekar. Sebanyak RM 28 juta telah diperuntukkan untuk membina sekolah ini melalui Rancangan Malaysia ke-7. Sekolah ini telah memulakan operasinya pada 4 Julai 2005 dengan menerima pelajar-pelajar Tingkatan 1 dan 2 dari Sekolah Menengah Kebangsaan Datuk Panglima Abdullah iaitu seramai 472 orang. Jumlah guru yang bertugas pada peringkat awal ialah seramai 21 orang. Sementara itu seramai lapan orang Kakitangan Bukan Mengajar (KTBM) juga telah memulakan tugas mereka di sekolah ini pada peringkat awal.
Sekolah ini dikategorikan sebagai sekolah luar bandar memandangkan lokasinya kira-kira 17.5 kilometer dari pekan Semporna. Walau bagaimanapun sekolah ini mempunyai pelbagai kemudahan bertaraf sekolah bestari memandangkan ia dibina secara terancang.
Mhowgaon
Mhowgaon ialah sebuah perbandaran ("nagar panchayat") dalam daerah Indore di negeri Madhya Pradesh, India.
Demografik 2001
Menurut bancian India pada tahun 2001, Mhowgaon memiliki bilangan penduduk seramai 20,521. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.
Pendidikan 2001
Menurut bancian India pada tahun 2001 Mhowgaon memiliki kadar pendidikan (kebolehan membaca) 68%, melebihi kadar purata kebangsaan 59.5%; dengan 59% lelaki dan 41% wanita mampu membaca. 17% dari populasi berusia di bawah 6 tahun. (2001)
Ikan Kerisi Perut Kuning
Ikan Kerisi Perut Kuning atau nama saintifiknya Nemipterus bathybius  merupakan ikan air masin. Ia merupakan sejenis ikan dalam keluarga Nemipteridae dan genus Nemipterus. Ia memiliki ekor berbentuk bercabang.
Ia merupakan ikan yang penting secara komersial dan dijual di pasar-pasar sebagai makanan. Penangkapannya memerlukan lesen bagi memastikan ia tidak terancam oleh tangkapan melampau oleh nelayan komersial. .
Ogawa Saki
Ogawa Saki (小川紗季) merupakan penyanyi dan idola J-Pop dari Up-Front Agency dan sebahagian dari Hello! Project. Dia merupakan anggota kumpulan S/mileage.
Pautan luar
S/mileage
Matang Munye, Matang Kuli, Aceh Utara
Matang Munye merupakan sebuah gampong yang terletak di kecamatan Matang Kuli, Kabupaten Aceh Utara, provinsi Aceh, Indonesia.
Matang Peusangan, Matang Kuli, Aceh Utara
Matang Peusangan merupakan sebuah gampong yang terletak di kecamatan Matang Kuli, Kabupaten Aceh Utara, provinsi Aceh, Indonesia.
MBDA Exocet
Exocet merupakan peluru berpandu anti kapal buatan Perancis yang dikeluarkan dalam pelbagai versi yang mampu dilancarkan daripada kapal dan bot, kapal selam, dan kapal terbang. Ia telah digunakan secara meluas dalam pertempuran semenjak 1980-an dan seterusnya. Namanya berasal dari perkataan Perancis bererti ikan terbang.
Konflik Falkland
Pada 1982, semasa Perang Falkland, Exocet menjadi terkenal di seluruh dunia apabila kapal terbang Super Etendard Tentera Laut Argentina yang dilengkapi Exocet menengelamkan kapal pembinasa Tentera Laut Diraja Britain HMS Sheffield pada 4 Mei, 1982 dan kapal dagang seberat 15,000 tan Atlantic Conveyor, dihentam dengan dua peluru berpandu anti-kapal Exocet, pada 25 Mei. Sebiji Exocet MM38 kapal-anti-kapal dipindahkan dari kapal pembinasa Tentera Laut Argentina ARA Guerrico ke lori di daratan mengenai HMS Glamorgan pada 12 Jun.
Sungguhpun pihak Argentina mendakwa bahawa satu serangan Super Etendard bersenjatakan Exocet pada 30 Mei merosakkan kapal pengangkut pesawat HMS Invincible, dakwaan ini tidak terbukti, kerana operasi udara brterusan oleh Invincible tanpa bukti kerosakan. Semasa pergeseran, kerajaan Argentina beberapa kali mendakwa merosakkan atau menengelamkan beberapa kapal, dengan beberapa dakwaan telah merosakkan atau menengelamkan kapal pengangkut HMS Invincible dan HMS Hermes, dua kapal perang British terpenting di situ, dan menembak jatuh pesawat Sea Harrier, akibat gabungan kekeliruan biasa semasa pertempuran dan bagi tujuan propaganda.
Peluru berpandu Exocet yang mengenai HMS Sheffield menghentam dek kedua, 2.4 m di atas garis air dan menembusi jauh kedalam bilik kawalan Sheffield', berhampiran dengan bilik enjin hadapan, merekah badan kapal terbuka sekitar 1.2 by. Ia kelihatannya bahawa kepala peledaknya tidak meletup. Gambaran menunjukkan bahawa hentaman awal peluru berpandu memusnahkan sistem penjana eletrik atas kapal dengan serta merta dan meretakkan salur air utama, dan dengan itu mengakibatkan kapal tersebut hangus dijilat api yang marak. Sungguhpun kehilangan Sheffield merupakan kejutan besar bagi pihak British, peluru berpandu itu sendiri mendapat penghormatan yang menghairankan, perkataan "Exocet" masuk ke dalam penggunaan bahasa pasar British sebagai melambangkan, "serangan yang dashyat". Ia masih digunakan sekali-sekala dan, sehingga 2009, kekal diketahui ramai. Kaki tangan Sheffield dan ahli Pasukan Petugas British berpendapat bahawa peluru berpandu tersebut telah meletup, tetapi laporan rasmi dari Badan Penyiasat Tentera Laut DiRaja ("RN Board of Inquiry"), kini terdapat di Internet (2007), menyatakan bahawa berdasarkan bukti yang ada kepala peledak tersebut tidak meletup. Kerosakan diakibatkan oleh tenaga kinetik besar oleh peluru berpandu, dan bahan api peluru berpandu yang tinggal yang terbakar pada hentaman.
Exocet yang menghentam Glamorgan gagal untuk meletup, tetapi bahan api roket yang tinggal mengakibatkan kebakaran besar. Ia kemungkinannya bahawa Glamorgan diselamatkan dari kemusnahan sepenuhnya kerana tindakan tangkas pegawai dan jurumudi. Dengan hanya amaran kurang dari satu minit tentang kedatangan peluru berpandu, mereka memerintah kelajuan maksima dan berpusing bagi meletakkan her stern ke arah peluru berpandu. Apabila peluru berpandu menghentam, kapal condong jauh ke kanan dan disebalik menghentam sisi kapal, peluru berpandu menghentam coaming dan dipantul ke atas. Kesan kemik akibat hentaman tersebut masih jelas kelihatan apabila Glamorgan dikemaskan pada akhir 1982.
Gambaran
thumb|right|hentaman peluru berpandu Exocet thumb|left|Tiga versi utama Exocet, dari atas SM39 lancaran kapal selam, MM40 lancaran kapal permukaan dan AM39 lancaran pesawat udara Peluru berpandu Exocet dibina oleh syarikat MBDA Eropah division Aérospatiale (yang juga merupakan cabang Perancis bagi pasukan Anglo-Perancis yang membina Concorde.) Ia juga merupakan salah satu daripada peluru berpandu Permukaan ke Permukaan / Udara ke Permukaan yang dalam perkhidmatan. Pembangunan bermula pada 1967, sebagai peluru berpandu lancaran kapal dinamakan MM 38. Exocet lancaran udara dimajukan pada 1974 dan mula berkhidmat dengan Tentera Laut Perancis pada tahun 1979.
Pöcking
Pöcking merupakan sebuah daerah terletak di munisipaliti Starnberg, Bavaria, Jerman.
Sekolah Jenis Kebangsaan (T) Ladang Bkt Ijok
Sekolah Jenis Kebangsaan (T) Ldg Bkt Ijok atau nama ringkasnya SJK (T) Ldg Bkt Ijok, merupakan sebuah Sekolah Jenis Kebangsaan yang terletak di Ladang Bukit Ijok.
Pada 2009, Sekolah Jenis Kebangsaan (T) Ldg Bkt Ijok memiliki 11 pelajar lelaki dan 7 pelajar perempuan, menjadikan jumlah keseluruhan murid seramai 18 orang. Ia mempunyai seramai 7 orang guru.2009
Pochvalov
Pochvalov merupakan sebuah kampung dan kawasan perbandaran yang terletak di wilayah Rakovník, wilayah Bohemia Tengah, Republik Czech.
Tanjung Simpang Mengayau
Tanjung Simpang Mengayau atau Tanjung Simpang Mangazou,adalah bahagian paling utara Borneo yang terletak di daerah Kudat, negeri Sabah, Malaysia. Ia merupakan titik pertemuan Laut China Selatan dan Laut Sulu.
Tanjung ini telah dibangunkan sebagai tarikan pelancong. Sebuah taman berbentuk persegi telah dibina dengan meletakkan tiang bendera Malaysia dan glob gangsa besar. Glob gangsa menandakan lokasi Tanjung Simpang Mengayau di latitud 7 darjah utara dan longitud 116 darjah timur dengan peta yang memaparkan pulau Borneo adalah timbul dan diletakkan di atas permukaan yang rata pada sudut dengan tulisan untuk menandakan Peta Borneo. Tanjung Sampang Mengayau juga menghidangkan panorama yang indah ketika matahari mula naik dan matahari tenggelam kepada pelancong.
Nama asal Tanjung Sampang Mangazou berasal dari bahasa kaum Rungus, sebuah kumpulan etnik yang tinggal terutamanya di daerah Kudat. Tanjung (tanjung), Sampang (kesatuan) dan Mangazou (pertempuran) perkataan merujuk kepada lokasi ini pertempuran berlaku apabila Rungus etnik mempertahankan wilayah mereka terhadap serangan dari lanun. Menurut legenda, tempat ini adalah dijadikan kawasan pendaratan bagi lanun.
Ibarrolle
merupakan sebuah komun di jabatan Pyrénées-Atlantiques di barat-daya Perancis.
The League of Extraordinary Gentlemen (filem)
The League of Extraordinary Gentlemen ("Pakatan Lelaki Budiman Yang Luar Biasa") merupakan sebuah filem aksi berbahasa Inggeris tahun 2003 arahan Stephen Norrington. Ia merupakan adaptasi novel grafik berjudul sama karya Alan Moore dan Kevin O'Neill.
Plot
Pada tahun 1899, satu kumpulan pengganas yang diketuai oleh Fantom telah melakukan rompakan di Bank of England untuk mencuri pelan tindakan Leonardo da Vinci dari Venezia, dan kemudian menculik beberapa saintis Jerman untuk menjalankan satu misi rahsia yang boleh menakluki dunia suatu hari nanti. Ketegangan antara pihak British dan Jerman sampai tahap kemuncak dengan Kerajaan British terpaksa menghantar Sanderson Reed ke Kenya untuk merekrut seorang pakar penyiasat khas dalam bidang keganasan yang dikenali sebagai Allan Quatermain, dia yang telah bersara setelah kecewa di atas kematian anaknya. Quatermain pada mulanya enggan menyertainya sehingga sekumpulan pembunuh upahan dihantar untuk membunuhnya, mengakibatkan kematian rakan lamanya, Nigel.
Sementara itu di London, Quatermain bertemu dengan "M", yang mendedahkan bahawa rancangan Fantom untuk memulakan perang dunia dengan mengebom pertemuan rahsia para pemimpin dunia di Venezia. Untuk mengelakkan ini, M membentuk generasi terbaru Liga Budiman Luar Biasa yang terdiri daripada Quatermain, Kapten Nemo, ahli kimia pontianak wanita Mina Harker, dan pencuri halimunan Rodney Skinner.
Pakatan ini berhijrah ke sebuah dermaga di London untuk merekrut Dorian Gray, bekas kekasih Mina yang kekal abadi kerana potret berhantu wajahnya yang hilang. Pembunuh upahan Fantom telah menyerang pakatan ini, tetapi berjaya ditumpaskan dan dibantu oleh dari Tom Sawyer, seorang ejen Perkhidmatan Rahsia Amerika Syarikat. Kemudiannya, Dorian dan Sawyer mula menyertai pakatan. Mereka kemudian menawan Edward Hyde di Paris, yang berubah dari jasad Dr. Jekyll untuk melengkapkan pakatan setelah ditawarkan pengampunan dari Quatermain. Perjalanan pakatan ini ke Venezia menggunakan kapal selam Nemo, Nautilus, tetapi tidak lama kemudian berlaku kerosakan pada kapal tersebut angkara sabotaj dari pengganas Fantom. Jekyll, Skinner telah hilang dari kumpulan tersebut. Quatermain, Mina dan Sawyer bertempur di darat. Manakala Kapten Nemo dan krewnya berusaha menyelamatkan Nautilius dari karam di lautan.
Quatermain akhirnya berjaya memerangkap Fantom, dan topeng diwajahnya berjaya dibuka. Sebenarnya M adalah Fantom. M berjaya meloloskan dirinya. Sementara itu, di atas kapal, Dorian telah menembak mati Ishmael, krew kapal Nautilius. Kini pakatan budiman hanya tinggal Quatermain, Kapten Nemo, Sawyer dan Mina sahaja untuk menumpaskan Fantom dan konco-konconya. Satu piring hitam ditemui yang menjelaskan tentang kronologi pakatan jahat ini yang menjadi gunting dalam lipatan di dalam pakatan baik. Gray berjaya melaksanakan tugasnya dengan meletakkan racun magnesium Phosporus ke dalam darah Mina, mengambil DNA Skinner dan meletakkan dalam ramuan ubat Dr. Jekyll.
Mereka bekerjasama dan memperbaiki Nautilius secepat yang mungkin. Skinner yang menghilangkan diri, tiba-tiba menghubungi pakatan Quatermain untuk memberi isyarat dan petunjuk agar dapat mengekori rapat Fantom, Dorian dan konco-konconya. Mereka berlayar ke lautan timur sebelum mendarat di lembah bersalji di Mongolia. Disana, mereka menjumpai satu markas atau kubu Fantom. Skinner mula memunculkan dirinya dan menceritakan tentang selok belok kubu tersebut dan modus operandi pakatan ini terhadap dunia di era masa kini. Skinner mencadangkan agar pasukan ini menyelinap masuk ke dalam kubu menggunakan paip serombong. Mereka akhirnya berjaya untuk menyelinap masuk dari dasar bawah tanah kubu tersebut.
Quatermain dan Sawyer bergerak untuk mencari Fantom, Skinner ditugaskan untuk menyiapkan bahan letupan secara halimunan. Kapten Nemo dan krewnya berpecah untuk menyelamatkan para tawanan selain dibantu oleh Mr Hyde. Manakala Mina pula akan memburu Dorian. Fantom pada mulanya dapat diberkas oleh Quatermain kemudian meloloskan dirinya sekali lagi bersama-sama formula kimianya. Manakala Mina berjaya membunuh Dorian dengan memasukkan kembali rohnya ke dalam potret berhantu tersebut. Skinner yang dibantu Sawyer mengalami kecederaan kritikal selepas disambar api semasa bertarung dengan jelmaannya hasil formula dari Fantom. Mr. Hyde juga mengalami pertempuran yang sama seperti Skinner, dia terpaksa bertarung dengan gergasi kebal yang lebih besar dari tubuhnya. Tiba-tiba, satu letupan kuat berlaku dan memusnahkan kubu milik Fantom. Tetapi Quatermain dan Skinner tidak dapat diselamatkan. Ahli yang lain pakatan budiman terselamat dari letupan tersebut.
Vengsøy
Vengsøy merupakan sebuah kampung yang terletak di dalam negara Norway.
Khatijah Tan
Khatijah binti Tan (Tulisan Jawi: خديجة تن, lahir 1 Januari 1961), merupakan seorang pelakon wanita Malaysia dan juga merupakan salah seorang dari seniwati filem Melayu. Beliau mula bergiat aktif dalam dunia hiburan tanah air sejak 1988 menerusi sebuah drama yang pernah disiarkan di TV3, Rumah Kedai, peranannya sebagai Habsah, seterusnya membuat kemunculan sulungnya di layar lebar pada 1996 menerusi peranannya sebagai orang gaji di dalam filem Yes, Tuan! sutradara Nik Fadzil Nik Hassan, beliau meraih pengiktirafan yang meluas menerusi filem Embun (2002) yang melayakkanya menerima anugerah Pelakon Pembantu Wanita Terbaik di Festival Filem Asia Pasifik ke-46 yang diadakan di Korea Selatan dan telah menerima dua pencalonan di Festival Filem Malaysia, lima di Anugerah Bintang Popular Berita Harian. Beliau merupakan ibu kepada pelakon dan pengarah filem, Pierre Andre dan Mikail Andre.
1988–1997: Permulaan Kerjaya dan Rumah Kedai
Khatijah mula berjinak dalam bidang seni sebagai pelakon teater. Khatijah akui beliau telah melakonkan puluhan teater sebelum menjejak masuk ke industri perfileman kerana untuk mempelajari dengan lebih mendalam lagi teknik untuk melakukan sesuatu persembahan lakonan yang efisien. Khatijah muncul di layar kaca buat kali pertama pada tahun 1988 menerusi drama yang membuatkan namanya terkenal, Rumah Kedai. Siri drama televisyen komedi ini bersiaran sebanyak 180 episod dalam 6 musim selama 5 tahun di TV3.
Semasa Khatijah Tan masih memegang kontrak untuk berlakon drama sulungnya, Khatijah mula terlibat dalam bidang lakonan teater yang prominen bagi memantapkan lagi skill lakonan—pementasan teater Pentas Opera (1989), beliau berganding bahu bersama pelakon pentas yang hebat dan mempunyai pengalaman di dalam kerjaya pementasan seperti Johan Jaafar, Imuda, Sabri Yunus dan lain-lain. Pada tahun 1991, Khatijah digandingkan bersama Rashidah Jaafar menerusi telefilem sulungnya, Siapa, sutradara Abdul Aziz H. M..
Pada warsa 1993, Khatijah bergandengan bersama produk cucian baju yang cukup terkenal di Malaysia ketika itu, Trojan Perkasa. Beliau melaksanakan sebuah iklan televisyen bersama Bell Ngasri yaitu iklan yang mengisahkan tentang "Lelaki Kotor Dalam Bas". Menerusi iklan ini, kemasyhuran Khatijah Tan semakin melonjak naik dan mula diingati. Tambahan itu, iklan ini pernah menjadi satu fenomena di era 90-an serta diberi gelaran sebagai salah satunya iklan yang "Legend" di tanah air ini.
Lain daripada itu, pada tahun 1996, Khatijah bersandiwara di dalam filem sulungnya, Yes, Tuan! sutradara Zulkeflee Said. Di dalam filem tersebut, Khatijah memegang watak sebagai orang gaji dimana wataknya adalah hanya untuk menyebut "Yes, Tuan!" sahaja. Filem itu membariskan pelakon-pelakon terkenal seperti Sabri Yunus, Tasha Aziz, Bob Lokman dan Dian P. Ramlee. Di dalam temubual Nona pada tahun 2018, Khatijah ujar dia amat berbangga dengan dirinya pada masa itu untuk berlakon di dalam filem tersebut walaupun watak nya hanya sebagai pelakon tambahan sahaja. Pada tahun yang sama, beliau berlakon sebuah drama berjudul Orang Gaji yang melayakkan beliau untuk menerima satu pencalonan—Pelakon Pembantu Wanita Terbaik Drama di Anugerah Skrin dan Bintang Popular 1996.
1998–2005: Di puncak populariti dan kemasyhuran
Khatijah meraih kemuncak populariti pada lewat 1990-an menerusi sebuah sitkom ciptaan Hatta Azad Khan, Pi Mai Pi Mai Tang Tu yang disiarkan selama 6 tahun bermula pada tahun 1998–2004. Melalui sitkom ini, nama Khatijah Tan terus melonjak naik di persada tanah air dimana sebelum ini Khatijah hanya dikenali oleh sebahagian masyarakat terutamanya di kalangan penggemar-penggemar drama Rumah Kedai, dengan sitkom Pi Mai Pi Mai Tang Tu, beliau mula terkenal di seluruh negara bahkan negara-negara jiran seperti Singapura, Indonesia dan Thailand. Khatijah memainkan peranan sebagai Mak Ngah iaitu merupakan peniaga warung di Flat Seri Wangi. Tambahan pula, masyarakat Malaysia lebih mengenalinya sebagai Mak Ngah daripada Khatijah Tan ketika itu.
Popularitinya beterusan lagi apabila beliau membintangi filem keduanya iaitu Soal Hati (selepas Yes, Tuan!) yang mendapat pujian ramai daripada lakonannya dalam filem tersebut. Khatijah memperoleh pencalonan Pelakon Pembantu Wanita Terbaik di Festival Filem Asia Pasifik ke-45 di Iran namun tewas kepada aktres Yi-Ching Lu yang berasal dari Taiwan menerusi filem What Time Is It There?. Di dalam filem Soal Hati, Khatijah berlakon bersama-sama Erra Fazira dan Afdlin Shauki dengan menjayakan peranan sebagai Normah (Mak Lang).
Pada tahun 2002, Khatijah bekerja di bawah sutradara Erma Fatima buat kali pertama dan bergandingan bahu bersama Datin Seri Umie Aida, Aqasha, Allahyarham Datuk Aziz Sattar dan lain-lain menerusi filem emansipasi Embun yang ditayangkan pada 1 Ogos 2002. Di dalam filem tertera, Khatijah memainkan peranan sebagai pelakon tambahan dimana beliau memegang watak sebagai Mak Temah iaitu merupakan ibu kepada Embun Harun (Umie Aida). Filem ini mengisahkan tentang kehidupan manusia yang hidup pada zaman pendudukan Jepun di Tanah Melayu suatu ketika dahulu. Kejayaan filem ini sekaligus telah mengangkat nama Khatijah di pelusuk Asia Pasifik dimana yang telah melayakkan beliau untuk memenangi anugerah Pelakon Pembantu Wanita Terbaik Asia Pasifik di Festival Filem Asia Pasifik ke-46. Menerusi filem Embun, Khatijah Tan telah diberikan gelaran oleh blogger tempatan iaitu sebagai salah seorang daripada "Aktor & Aktress Malaysia Paling Berkarakter". Tidak cukup dengan itu, persembahan beliau di dalam Embun juga telah meraih perhatian ramai orang kerana lakonnanya yang luar biasa terutamanya juri Festival Filem Malaysia dan mendapat pujian menyeluruh pengkritik. Antara babak yang masih diingati dan tidak dapat dilupakan oleh para pengkritik iaitu babak dimana ekspresi muka beliau semasa suaminya (Rahim Razali) mati dan mayat dibawa pulang sambil memegang tiang dengan pandangan kosong yang tiada keraguaan lagi mengapa Khatijah dapat mengaut trofi Pelakon Pembantu Wanita Terbaik Asia Pasifik dan dapat menewaskan beberapa negara lain yang bertanding seperti Hong Kong, Korea Selatan dan lain-lain.
Pada tahun seterusnya, Khatijah muncul dalam pelbagai buah produksi TV yang terkenal seperti telefilem Air Mata Ibu, Emak Aku...Bini Aku..., Cik Tom Wanita Besi, Ayam Kampung dan lain-lain. Lakonannya di dalam telefilem Ayam Kampung melayakkan beliau untuk menerima satu pencalonan di dalam kategori Pelakon Pembantu Wanita Terbaik Telefilem dan Pelakon Pembantu Wanita Terbaik Filem menerusi filem Embun di Anugerah Skrin pada tahun 2003. Biarpun tewas untuk telefilem Ayam Kampung itu, Khatijah berjaya untuk memenangi trofi Pelakon Pembantu Wanita Terbaik Filem.
Pada tahun 2004, Khatijah kembali untuk memikat hati masyarakat di tanah air menerusi filem Hingga Hujung Nyawa. Khatijah sekali lagi berganding bahu bersama Erra Fazira iaitu yang diberi gelaran sebagai Primadona Filem Melayu Alaf Baru dan Yusry Abdul Halim. Filem ini mengisahkan Nora (Erra Fazira) yang derhaka terhadap ibu (Maznah, Khatijah Tan) dan bapanya (Halim, Abu Bakar Omar) kerana dia berasal dari keluarga yang fakir. Filem ini meraih kutipan berjumlah RM 4 juta dan ini telah menjadikan filem ini sebagai box-office filem tertinggi di Malaysia pada tahun 2004. Persembahan lakonan Khatijah Tan di dalam filem ini diiktiraf dan menerima nominasi Pelakon Filem Wanita Popular di Anugerah Bintang Popular Berita Harian ke-18 dan Pelakon Pembantu Wanita Terbaik di Festival Filem Malaysia ke-18.